Իվան Վասիլև (բալետի արտիստ)

Իվան Վլադիմիրովիչ Վասիլև (), ռուսական բալետի արտիստ, Միխայլովսկի թատրոնի առաջատար մենապարող, Ռուսաստանի վաստակավոր արտիստ (2014)։

Կենսագրություն 
Ծնվել է Պրիմորսկի երկրամասի Նադեժդինսկի շրջանի Տավրիչանկա գյուղում ՝ զինվորական Վլադիմիր Վիկտորովիչ Վասիլևի ընտանիքում։

Սովորել է Դնեպրոպետրովսկի անվան պետական խորեոգրաֆիական դպրոցում (Ուկրաինա), 2002 թվականից՝ Բելառուսի պետական խորեոգրաֆիական քոլեջում, որն ավարտել է 2006 թվականին ՝ Ալեքսանդր Կոլյադենկոյի դասարանում։ Ուսումնառության ընթացքում պրակտիկա է անցել Բելառուսի օպերայի և բալետի ազգային թատրոնում, որտեղ պարել է Բազիլի դերը «Դոն Կիխոտ» բալետում և Ալիի դերը՝  «Կորսար» բալետում։

2006-2011 թվականներին պարել է Բոլշոյ թատրոնում, որտեղ  հանդես է եկել Բազիլի դերում «Դոն Կիխոտ» բալետում ։

2009 թվականին մասնակցել է «Պարի արքաներ» նախագծին՝ այնպիսի արտիստների հետ, ինչպիսիք են Դավիդ Հոլբերգը, Նիկոլայ Ցիսկարիձեն, Դենիս Մատվիենկոն, Խոակին Դե Լուսը և Խոսե Մանուել Կարեյոն։

2011 թվականից եղել է Միխայլովսկի թատրոնի առաջատար մենապարող ։

2012 թվականից եղել է Ամերիկյան բալետի թատրոնի մշտական հրավիրյալ մենապարող։

2014 թվականին մասնակցել է Սոչիի Օլիմպիական խաղերի բացման արարողությանը։ Նատալիա Օսիպովայի հետ մասնակցել է «Սոլո երկուսի համար» նախագծում։

2015 թվականին մասնակցել է «Սոլո երկուսի համար» նորացված նախագծին հանդես գալով որպես խորեոգրաֆ։

2014 թվականի մարտի 1-ին նա միացավ Ռուսաստանի մշակութային գործիչներինի կոչին, ովքեր իրենց աջակցություն էին հայտնում Ռուսաստանի Դաշնության Նախագահ Վ.Վ. Պուտինի՝ Ուկրաինայի և Ղրիմի շուրջ վարած քաղաքականությանը։

Անձնական կյանք 

2006 թվականին Բելառուսից Մոսկվա տեղափոխվելուց գրեթե անմիջապես հետո Իվան Վասիլևի և իր զուգընկերուհի Նատալյա Օսիպովայի միջև ջերմ հարաբերություններ սկսեցին։ Երիտասարդները միասին հասան առաջատար մենապարողի և մենապարուհու կոչմանը և զույգ եղան բեմում և կյանքում։ 2011 թվականին նրանք միասին տեղափոխվեցին Սանկտ Պետերբուրգ՝ Միխայլովսկի թատրոն, սակայն այդպես էլ չամուսնացան։

Իվան Վասիլևը Բոլշոյ թատրոնում գտավ իր նոր սիրուն՝ բալերինուհի Մարիա Վինոգրադովային, որի հետ պարել էին «Սպարտակ» բալետում։ Զույգն ամուսնացավ 2015 թվականին։ 2016 թվականին ծնվեց նրանց աղջիկը՝ Աննան։

Ստեղծագործական կյանք

Խաղացանկ

Բոլշոյ թատրոն 
 2006 «Դոն Կիխոտ», Բազիլ
 2006 «Ապարդյուն զգուշություն», Կոլեն
 2007 «Կորսար», մենապարող
 2007 «Սպարտակ», հովիվ
 2008 «Կորսար», Կոնրադ
 2008 «Փարիզի կրակները», Ֆիլիպ
 2008 «Սպարտակ», Սպարտակ
 2008 «Պայծառ առվակ», Պյոտր
 2009 «Բայադերկա», Սոլոր
 2009 «Էսմերալդա», մենապարող
 2010 «Մարդուկ-Ջարդուկը», արքայազն
 2010 — «Պատանին և մահը», պատանի
 2010 «Պետրուշկա»,Պետրուշկա
 2011 «Ռայմոնդա», Աբդեռահման
 2011 «Կորած պատրանքներ», մենապարող
 2011 «Ժիզել», կոմս Ալբեր
 2013 «Կոպելիա», Ֆրանց
 2015 «Սիլֆիդա», Ջեյմս
 2015 «Իվան Ահեղ», Իվան Ահեղ

Միխայլովսկի թատրոն 
 2011 «Քնած գեղեցկուհի»,արքայազն Դեզիրե
 2012 «Լաուրենսիա», Ֆրոնդոսո
 2012 «Բայադերկա», Սոլոր
 2012 «Դոն Կիխոտ», Բազիլ
 2012 «Կարապի լիճ», Կարմիր մորուք
 2012 «Ռոմեո և Ջուլիետ», Ռոմեո
 2013 «Փարիզի կրակները», Ֆիլիպ
 2014 «Ապարդյուն զգուշություն», Կոլեն 
 2015 «Կորսար», Կոնրադ

Հյուրախաղեր 
2005
 Պերմի պետական պարարվեստի քոլեջի 60-ամյակին նվիրված համերգ։

2006
 Հավանայի 20-րդ միջազգային բալետի փառատոն ։

2008
 «Youth America Grand Prix» ամերիկյան բալետի դպրոցների Գրան Պրի 19-րդ միջազգային մրցույթի եզրափակիչ գալա համերգ։
 Ռուդոլֆ Նուրիևի անվան դասական բալետի միջազգային մրցույթի եզրափակիչ գալա համերգ։
 Գալա համերգ Լիոնի ամֆիթատրոնում։
 Ելույթ Նովոսիբիրսկի օպերայի և բալետի թատրոնում՝ սիբիրյան 1-ին բալետի մրցույթի շրջանակներում։

2009
 Նովոսիբիրսկի օպերայի և բալետի թատրոն, «Բայադերկա», Սոլոր։
 Ելույթ Նովոսիբիրսկի օպերայի և բալետի թատրոնում՝ սիբիրյան 2-րդ բալետի մրցույթի շրջանակներում։

2010
 Հռոմ, Հռոմի օպերայի թատերախմբի հետ, բալետ «L'Arlésienne», Ֆրեդերի։

2011
 Նյու Յորքի Մետրոպոլիտեն օպերայում Ամերիկյան բալետի թատրոնի հրավիրյալ մենապարող։
 Լոնդոնյան կոլիզեում Անգլիական ազգային բալետի  հրավիրյալ մենապարող։
 Գալա համերգ Բուենոս Այրեսի «Coliseo» թատրոնում։

2012
 Ելույթ Նովոսիբիրսկի օպերայի և բալետի թատրոնում՝ սիբիրյան 5-րդ բալետի մրցույթի շրջանակներում։

2014
 Մոսկվայի Ստանիսլավսկու և Նեմիրովիչ-Դանչենկոյի անվան երաժշտական ակադեմիական թատրոն, «Բայադերկա», Սոլոր
 Միլան, Լա Սկալա, հրավիրյալ մենապարող։

Ֆիլմեր 
 2010 «Փարիզի կրակները», Ֆիլիպ
 2011 «Դոն Կիխոտ», Բազիլ։

Պարգևներ և մրցանակներ 
 2004 Վառնայում կայացած բալետային միջազգային մրցույթի դափնեկիր (III մրցանակ, կրտսեր խումբ),
 2005 Մոսկվայում կայացած բալետի միջազգային մրցույթի դափնեկիր (I մրցանակ, կրտսեր խումբ),
 2006 Պերմում կայացած Ռուսաստանի բալետի պարողների «Արաբեսկա» բաց մրցույթի դափնեկիր,
 2006 Վառնայում անցկացվող բալետի միջազգային մրցույթի դափնեկիր (Հատուկ մրցանակ),
 2007 «Триумф» մրցանակի երիտասարդական դրամաշնորհ,
 2008 «Բալետ» ամսագրի մրցանակ «Բարձրացող աստղ» անվանակարգում,
 2008 «National Dance Awards Critics' Circle» մրցույթի «Spotlight Award» մրցանակ,
 2009 «Benois de la dance» միջազգային խորեոգրաֆիայի գործիչների ասոցիացիայի մրցանակ, Կոնրադի («Կորսար») և Ֆիլիպի («Փարիզի կրակները») դերակատարման համար,
 2010 «Dance Open» բալետի միջազգային մրցույթի «Mr. Виртуозность» մրցանակ,
 2011 «National Dance Awards Critics' Circle» մրցույթի «Best Male Dancer» մրցանակ,
 2011 «Dance Open» բալետի միջազգային մրցույթի Գրան Պրի,
 2011 Լեոնիդ Մյասինի մրցանակ (Պոզիտանո, Իտալիա),
 2014 Ռուսաստանի Դաշնության վաստակավոր արտիստ։

Ծանոթագրություններ 

Ռուս բալետի արտիստներ